**Kedves Tanuló!**

A járványhelyzet alakulása miatt **megváltozott** a Kaposvári Táncsics Mihály GimnáziumArany János Tehetséggondozó Programjába történő felvételi eljárás időpontja.

**Az egész felvételi eljárás egy napon, január 22-én, szombaton, az alábbi időbeosztás szerint kerül megszervezésre :**

9.30 érkezés a gimnáziumba

10:00-10:45 magyar nyelv és irodalom központi írásbeli felvételi

11:00-11:45 matematika központi írásbeli felvételi

12:00-13:00 ebéd (ezt a gimnázium biztosítja számodra, ha bármilyen ételallergiád van, a szülőd jelezze azt minél előbb telefonon 512-128 telefonszámon Orványos Tiborné iskolatitkárnak)

13:00-13:30 pihenés, kötetlen beszélgetés

13:30 – kb.17:00 Különböző képességeket mérő tesztek megírása (ezekre nem kell külön készülni)

Hazautazás egyénileg

Amennyiben valaki nem tudja megoldani a délutáni felvételi utáni hazautazást, annak szombat estére biztosítunk szállást a Kaposvári Klebelsberg Középiskolai Kollégiumban. Ezt előzetesen jelezni kell a kollégiumnak (82/555-900 vagy [titkarsag@klebi.edu.hu](mailto:titkarsag@klebi.edu.hu)) legkésőbb január 21-én, pénteken délig.

A felvételihez **feltétlenül** **hozz magaddal**:

* jól működő tolla(ka)t
* ceruzát
* az általános iskolai **bizonyítványodat**
* 8. osztályos **ellenőrződ kinyomtatott képét**
* amennyiben lehetséges**, a 8.osztályos félévi bizonyítványról** egy igazolás
* személyi igazolványt vagy diákigazolványt!

Gimnáziumunk járványügyi protokollja alapján a felvételi teljes időtartama alatt mindenki számára kötelező a szájat és orrot eltakaró maszk viselése, valamint az iskola épületébe a szülők nem jöhetnek be. Délután 16 óra után a felvételiző gyermekükre váró, védettségi igazolvánnyal rendelkező szülők az aulában tartózkodhatnak.

Üdvözlettel:

Vámosi László Tóthné Berzsán Gabriella

igazgató igazgatóhelyettes,AJTP programfelelős

Kaposvár, 2022. január 13.